കുട്ടനാടൻ പുഞ്ചയിലെ

കേരളത്തിൽ പ്രചാരത്തിലുള്ള ഒരു വള്ളംകളി വഞ്ചിപ്പാട്ടാണ് "കുട്ടനാടൻ പുഞ്ചയിലെ".1967-ൽ പുറത്തിറങ്ങിയ കാവാലം ചുണ്ടൻ എന്ന ചിത്രത്തിലേതാണ് ഗാനത്തിന്റെ വരികൾ.വ്യത്യസ്തമായ കുറിപ്പുകളാൽ സമന്വയിപ്പിച്ച് ഗാനത്തിന് പുതിയ മാനം നൽകിയിരിക്കുന്നത് സംഗീതജ്ഞൻ സ്റ്റീഫൻ ദേവസ്സിയാണ്. ഇതിഹാസ ഗാനരചയിതാവ് വയലാർ രാമവർമ്മ എഴുതിയ ഗാനത്തിന്റെ യഥാർത്ഥ പതിപ്പ് കെ.ജെ.യേശുദാസിന്റെ ശബ്ദത്തിലൂടെ സംഗീത സംവിധായകൻ ജി. ദേവരാജൻ അനശ്വരമാക്കിയിരിക്കുന്നു. 1967ൽ പുറത്തിറങ്ങിയ ഈ ചലച്ചിത്രഗാനം നെഹ്‌റു ട്രോഫി വള്ളംകളിയുടെ തീം സോങ്ങായി മാറി. 
 വരികൾ 
കുട്ടനാടൻ പുഞ്ചയിലെ, തിത്തൈ തക തീതേയ് തോം
കൊച്ചുപെണ്ണേ കുയിലാളേ, തിത്തിത്തൈ തെയ് തേയ്
കൊട്ടുവേണം കുഴൽ വേണം, കുരവ വേണം
ഓ... തിത്തിത്താര തിത്തിത്തൈ തിത്തൈ തക തെയ് തോം......

ഈ വള്ളംകളി പാട്ട് ഒട്ടുമിക്ക മലയാളികളുടേയും ആവേശം ഉണർത്താനും വള്ളംകളിയെ കുറിച്ചുള്ള ഗൃഹാതുരത്വത്തിൽ മുഴുകാനും കഴിവുള്ളതാണ്. 

അവലംബം

വർഗ്ഗം:ഇന്ത്യൻ നാടോടി ഗാനങ്ങൾ